يوم الأربعا اجا المدير وقال بكرا في تفتيش عالقمل والنظافه الشخصيه صار في خوف عند معظم الطلاب انا كنت متطمن لاني كنت اتحمم كل سبت لما تكون المي جاي والتفتيش يوم الخميس يعني بيضل شعري نضيف خصوصا اني كنت اتحمم بصابونه الجمل اللي عليها ورقه بيضا مرسوم عليها جمل بالاحمر ومكتوب تحتو كلام مش مفهوم بشكل دائري وكانت ورقتها تضل ملزقه فيها لبعد تحميمات المهم كان يوم الخميس احلى برنامج عربي علوم دين رياضيات مهني مهني بالعاده فش اشي اسمو مهني عباره عن مشغل فيه ملزمه خشب وبرميل فاضي ودايما الاستاذ غايب وكنا نروح تدايقنا لانو تفتيش القمل رح يكون بحصه المهني 